#### referat fra styremøte i Gauldalsregionen

**Tid :** **Onsdag 4. november 2015 kl. 10.00 - 14.00**

**Sted :** **Kommunehuset Holtålen**

**Til stede**: Bodil B. Alsvik, Lill H. Bøe, Egil J. Hauge, Dordi Aalbu, Line Andersen og Nina R. Oddan

**Forfall** : Reidun Joten

* Godkjenning av møteinnkalling og saksliste. Ingen merknader, godkjent.

* Godkjenning av referat fra styremøte 03.09.15. Ingen merknader, godkjent.

**Saksliste**

**29/15 Veien videre i regionarbeidet. Tilbakemelding fra hver enkelt kommune.**

* **Info om saken:**

Styret har behandlet denne saken i tre styremøter i 2015. (18.03.15, 09.06.15 og 03.09.15). Her følger referatet vedr. denne saken i styremøtet i september:

Sak 23/15: Drøfting i dagens styremøte

Bodil innledet omkring veien videre i regionsamarbeidet - både på kort og lang sikt. Viktigste stikkord for drøftingen om videre samarbeid:

* Organisering.
* Innhold.
* Omfang

Innledende runde hvor hvert styremedlem kom med sine tanker omkring samarbeide, etterfulgt av drøfting på samarbeid/ikke samarbeid, hvordan organisere og hvilket innhold. Nina la fram forslag på framtidig organisering, se vedlegg. Etablere to arbeidsgrupper, skole og barnehage, som delvis også arbeider sammen. Ansatte på rådgivernivå i kommunene kan gjerne være deltaker i arbeidsgruppe. Mål: Komme litt mer i kontakt med ”hverdagen” i barnehagene og skolene. Regionkonsulent i 40% som er deltaker i arbeidsgruppe fra enten barnehage eller skole, 10% ressurs til leder i den andre arbeidsgruppa. Til sammen 50% ressurs. Ønskelig at regionkonsulent også har et arbeidsforhold i barnehage eller skole i en av kommunene.

Konklusjonfra møte 03.09.15: Beslutning gjøres i neste styremøte. Styremedlemmene tar dette opp til drøfting i sine kommuner, og tar med sine tanker til neste styremøte.

* **Tilbakemelding fra hver enkelt kommune.** Alle kommunene kom med tilbakemeldinger med tanker omkring veien videre i Gauldalsregionen.
* **Konklusjon:**

Alle seks kommuner ønsker å fortsette et regionsamarbeid.

Organisering:

* Et styre som består av en representant fra hver kommune. Møtet er omforent med at det ikke er behov for mer spesifikk barnehagekompetanse inn i styret. Styret fortsetter med å ”konkludere”, fatter ikke ”vedtak” som binder opp kommunene. Med to arbeidsgrupper kan styret arbeide mer overordnet enn tidligere.
* Det etableres to arbeidsgrupper under styret, en for barnehage og en for skole. Det velges en representant fra hver kommune i hver av arbeidsgruppene, dvs seks deltakere i hver arbeidsgruppe. Kommunene velger selv representanter, fortrinnsvis barnehagerådgivere og skolerådgivere. Arbeidsgruppene skal være i drift f.o.m. 1. januar 2016. Regionkonsulent sender mail til kommunene om å velge representanter til arbeidsgruppe for barnehage og arbeidsgruppe for skole.
* En regionkonsulent som har den samlede ressursen jobber etter oppdrag fra styret og er sekretær for regionstyret. Regionkonsulenten drifter de to arbeidsgruppene. Størrelsen på regionkonsulentstillingen videreføres med 50%, og Nina fortsetter som vikar inntil videre. Det arbeides videre med regionkonsulentstillingen i styret i løpet av våren 2016. Det er ønskelig at regionkonsulent har en rolle i oppvekstområdet i en av kommunene i regionen.
* Det er et behov for oversikt over organisering og mandat for de ulike rollene. Dersom tid før neste møte, lager regionkonsulent et utkast til et forslag på mandat og organisering. Hvis ikke, settes det av tid til å arbeide med dette i neste styremøte.

**30/15 "Kompetanse for framtidens barnehage. Strategi for kompetanse og rekruttering 2014 - 2020."**

* **Info om saken**: Grunnlagsdokumentet ble sendt ut til høring 21.09.15, med høringsfrist 08.10.15. Alle kommunene i Gauldalsregionen har levert høringsinnspill. Fungerende regionkonsulent har revidert grunnlagsdokumentet med bakgrunn i innspillene. Fungerende regionkonsulent var i møte med DMMH fredag 23.10.15, og fikk oppdatering i forhold til de ulike kompetanseutviklingstiltakene hvor DMMH har fagansvar. Grunnlagsdokumentet er revidert med bakgrunn i informasjon fra DMMH. Revidert grunnlagsdokument er vedlagt. Revidert grunnlagsdokument er også sendt til arbeidsgruppe barnehage, med frist for innspill 03.11.15. Fungerende regionkonsulent tar med disse innspillene i møtet.
* **Fungerende regionkonsulent informerte fra kommunene sine innspill og møtet med DMMH**
* **Konklusjon:** Grunnlagsdokumentet tas til orientering og legges til grunn for videre arbeid. Styret gir honnør til arbeidsgruppe barnehage og regionkonsulent for arbeidet med utviklingen av grunnlagsdokumentet.

**31/15 Barnehagebasert kompetanseutvikling.**

* **Info om saken:** Jfr. strategi: "Alle kommunene skal gjennomføre barnehagebasert kompetanseutvikling på områder det er behov for i regionen." Regionkonsulent, repr. fra DMMH og barnehagekonsulenter/styrere i kommunene Rennebu, Røros og Holtålen gjennomførte i august et møte i Ålen. Tema for møtet var kommunenes oppfølging av den statlige strategien *"Kompetanse for framtidens barnehage. Strategi for kompetanse og rekruttering 2014 - 2020.",* med særlig vekt på evt. gjennomføring av barnehagebasert kompetanseutvikling i de tre kommunene. Regionkonsulent refererte fra dette møtet i styremøtet 03.09.15, og regionstyret konkluderte med at saken skulle settes opp på dagsorden igjen i møte 04.11.15.
* **Fungerende regionkonsulent orienterte om status.**
* **Konklusjon:** Styret ønsker at arbeidsgruppa for barnehage utarbeider en aktivitetsplan/periodeplan for fire år som angir omfang, tidsperspektiv, innhold og økonomi – med tanke på en helhetlig disponering av midlene. Ny arbeidsgruppe barnehage er med i utviklingen av denne planen. Rennebu kommune må avvente oppstart til aktivitetsplan/periodeplan for hele gauldalsregionen er klar. Regionkonsulent kaller inn til møte med ny arbeidsgruppe så snart som mulig for å se helhetlig disponering av midlene før vedtak av budsjett for 2016.

**32/15 Nettverk, pulje 3 ”Ungdomstrinn i utvikling”**

* **Info om saken:** Se eget vedlegg
* **Konklusjon:** Konklusjon fra gruppe som har utarbeidet behov for nettverk tas til etterretning, dvs. ”*det arrangeres en dialogkonferanse for skoleledere og ressurslærere som deltar i pulje 3 i Gauldalsregionen våren 2016. Tema kan være organisasjonsutvikling, hvor behovet for et interkommunalt nettverk diskuteres. Dette kan i tilfelle være første treffpunkt for et fremtidig nettverk.”* Styret ønsker tilbakemelding etter dialogkonferansen.

**33/15 NOU 2015:8 ”Fremtidens skole – Fornyelse av fag og kompetanser”.**

* **Info om saken:** Ludvigsen-utvalget har overlevert utredningen *"NOU 2015: 8 Fremtidens skole – Fornyelse av fag og kompetanser”.* Saken ble tatt opp under eventuelt i møte 03.09.15, og det ble konkludert med at saken settes på saklista i neste styremøte. Det ble avholdt høringskonferanse i Trondheim 24.09.15, høringsfrist var 15.10.15. Melhus kommune har levert høringsuttalelse.
* **Egil Johannes og Nina refererte fra høringskonferanse i Trondheim 24.09.15**
* **Egil Johannes informerte om Melhus kommune sitt høringssvar**
* **Konklusjon:** Når det etter hvert kommer en stortingsmelding etter høringsrunden, ønsker regionen at vi arbeider sammen om dette. Fremtidens skole vil også være en sak for arbeidsgruppe skole. Melhus kommune sitt høringssvar legges ved referatet.

**34/15 Møte for regionkonsulenter ”Den fysiske skolesekken” 26.11.15**

* **Info om saken:** Regionkonsulentene i Sør-Trøndelag er invitert til møte ang. ”Den fysiske skolesekken” av Sør-Trøndelag Fylkeskommune. Det er ønskelig at regionkonsulentene forteller om utfordringer og suksess i egen region ift fysisk aktivitet i skolen/ fysisk aktiv læring/ uteskole/ kroppsøvingsfaget. Regionkonsulentene er også utfordret til å si noe om hvordan dette er nedfelt i de kommunale strategiplanene, og hva som skjer i praksisfeltet.
* **Konklusjon:** Regionkonsulenten arbeider på oppdrag fra styret. Pr. i dag er dette ikke et av områdene regionen er enige om å samarbeide innenfor. Regionkonsulenten deltar derfor ikke på møtet.

**35/15 Endelig møteplan høst 2015**

* **Info om saken:** I møte 03.09.15 ble følgende datoer for styremøter framover satt: 04.11.15, 09.12.15 og 14.01.16. Sted ble ikke fastsatt. Forslag på sted fra fungerende regionkonsulent:

09.12.15: Rennebu 14.01.16: Melhus

* **Fastsettelse av møteplan høsten 2015 og januar 2016:** Møtedag i desember ble flyttet til 11.12.15 – i Rennebu. 14.01.16 på Melhus. Møteplan for resten av våren 2016 fastsettes senere. Regionkonsulent informerer Reidun om at desembermøtet er flyttet. Regionkonsulent inviterer Johan Jensen til desembermøtet for å takke av Johan i Gaudalsregion-samarbeidet, og kjøper en gave som skal overrekkes.

**36/15 Oppdatert aktivitetsplan høst 2015/vår 2016**

* **Info om saken:** Saken ble satt opp på møte 03.09.15, men ble utsatt da aktivitetsplan ikke var ferdigstilt. Forslag på aktivitetsplan for høst 2015/vår 2016 pr. 26.10.15 er vedlagt.
* **Presentasjon v/ fungerende regionkonsulent**
* **Konklusjon:** Saken utsettes til neste møte.

**37/15 Budsjett for 2016**

* **Info om saken:** Fungerende regionkonsulent trenger signaler fra styret for å kunne utarbeide et forslag til budsjett for 2016.
* **Konklusjon:** Regionkonsulent tar med saken til arbeidsgruppe for barnehage, som foreslår hvordan midlene skal fordeles. Spesielt gjelder dette bruk av midler til tilataket ”Barnehagebasert kompetanseutvikling”.

**.**

**38/15 Eventuelt**

Berkåk 20.11.15

Nina Rise Oddan

Fungerende regionkonsulent Gauldalsregionen

*Kopi: Lasse Arntsen, Margrete Taule, Gunn I. Løvseth, Anne Kirsti Welde, Gunn Bergmann, Ingrid Sjoner, Ingeborg Sætrom, Marte G. Schrøder, Heidi Simensen, Torill Grøtte, Eva Brynhildsvold, Ester Huus, Randi Aasen.*